આત્રેયીએ ઉદ્યોગસાહસિકતાની શરૂઆત 17 વર્ષની ઉંમરે જ કરી દીધી હતી જ્યારે તે પોતાના પિતાના ઉદ્યમ ‘Proniak Forge and Flaanges’ માં તેમની સાથે કામ કરતી હતી. 23 વર્ષની ઉંમરે એક દુર્ઘટનામાં તેના એક પગનું ઘૂંટણ તૂટી ગયું. જેના કારણે તેને એક વર્ષ સુધી પથારીમાં જ રહેવું પડ્યું. આ આત્રેયી માટે ખૂબ જ નિરાશાવાદી સમય હતો. હરવા–ફરવા માટે પણ બીજાનો સહારો લેવો પડતો હતો. તેણે જાતે ચાલવામાં 14 મહિનાનો સમય લાગ્યો. પરંતુ તે પોતાના ઘરની પાસે જ આવેલા પ્રાકૃતિક ચિકિત્સા કેન્દ્રમાં જોડાઇ ગઇ. પોતાના સમયનો સાચો ઉપયોગ કર્યો. ત્યાં તે પોતાની મદદ તો કરતી જ અને સાથે વિજ્ઞાન પણ શીખતી. સંપૂર્ણપણે ઠીક થયા બાદ, આત્રેયી આઇઆઇએમ બેંગલુરુંના NSR સેલમાં જોડાઇ ગઇ. પોતાનો કોર્સ પૂરો કર્યા બાદ પણ તેને આઇટીમાં જોબ ના મળી. તે જણાવે છે કે, “ખુદ મારા પિતાના એક મિત્રની પણ બેંગલોરમાં કંપની હતી પણ તેમણે પણ મને નોકરી ના આપી.”